INICIJATIVA ZA IZMJENE I DOPUNE ZAKONA

O

OTPISU KAMATE NA DOSPJELE PORESKE OBAVEZE

Član 1

U Zakonu o otpisu kamate na dospjele poreske obaveze („Sl.list CG“, b. 88/24), u članu 2 poslije stava 2 dodaje se novi stav koji glasi:

„Izuzetno od odredbe stava 1 i 2 ovog člana, pravo na otpis kamate može ostvariti i jedinica lokalne samouprave koja svoje poreske obaveze redovno redovno izmiruje u iznosima i rokovima utvrđenim posebnim ugovorom zaključenim sa organom državne uprave nadležnim za poslove finansija.“

U stavu 3, koji postaje stav 4, riječi: „st. 1 i 2“ zamjenjuju se riječima: „st. 1, 2 i 3“.

U stavu 4, koji postaje stav 5, broj 3 zamjenjuje se riječima: „1 i 2“.

**Obrazloženje:**

Članom 2 tog zakona propisano je:

„Pravo na otpis kamate na poreske obaveze, u skladu sa članom 1 ovog zakona, može da ostvari poreski dužnik koji:

1) podnese sve poreske prijave koje su dospjele do 31. decembra 2024. godine; i

2) u roku od 60 dana od dana početka primjene ovog zakona u cjelini plati osnovni poreski dug.

Pravo na otpis kamate može ostvariti i poreski dužnik kojem je reprogramiran poreski dug u skladu sa Zakonom o reprogramu poreskog potraživanja ("Službeni list CG", broj 145/21) i Uredbom o uslovima za odlaganje naplate poreskih i neporeskih potraživanja ("Službeni list CG", broj 57/18).

Poreskom dužniku koji ostvari pravo iz st. 1 i 2 ovog člana otpisuje se cjelokupna kamata koja je obračunata do dana donošenja rješenja o otpisu kamate.

Otpis kamate iz stava 3 ovog člana vrši se samo za poreske obaveze za koje je u cjelini plaćen osnovni poreski dug.”

Opštine kao poreski dužnici otplaćuju svoje poreske obaveze nastale do 2015. godine na osnovu posebnog ugovora sa Ministarstvom finansija. One su uskraćene za pravo na otpis kamata po ovom zakonu koji u članu 2 stav 2 upućuje na Zakon o reprogramu poreskih potraživanja a taj zakon ih izričito isključuje iz režima reprograma (član 3 stav 2). Samim tim ne mogu ostvariti pravo na otpis kamata oje utvrđuje i Zakon o reprogramu poreskih potraživanja u članu 12 stav 3 a kojim je propisano da poreskom obvezniku koji izmiri poresko potraživanje utvrđeno rješenjem o reprogramu poreskog potraživanja otpisuje se cjelokupna kamata i troškovi postupka vezi sa tim poreskim potraživanjem.